
MORBI  DEFIMTIO. 


Jlielminthiasis,  niorbus  verminosus,  vermitio,  status 
verminosus,  scoleciasis,  saburra  verminosa,  Wurm- 
kranklieit  , Wurmsucbt  , Wurmbescliwerden , est  ca- 
chexiae species,  e nimia  vermium  intestinalium  copia 
orta,  quae  polyblenniac  universali  affinis,  praeter  sym- 
ptomata generaliora  blennorrhoeae  intestinorum,  propria 
adhuc  phaenomena  peculiaria  vermibus  progenita  , prae 
se  fert.  Prioribus  temporibus  omnes  fere  infantium  morbi 
a vermibus  deducebantur,  novissimis  contra  morbus  ver- 
minosus auctore  Wiechm  a n n plane  est  negatus.  Utrum-* 
que  vero  est  rejiciendum.  Ii,  qui  helminthiasin  non  uti 
morbum  peculiarem  agnoscunt,  ea  re  nituntur,  quod  ver- 
mes saepe  in  hominibus  admodum  sanis  sine  ulla  mole- 
stia observantur,  quamobrem  eos  morbos,  ubi  simul  ver- 
mes sedibus  exonerantur,  non  ab  his  animalibus,  sed  ab 
aliis  causis  internis  non  satis  cognitis  derivandos  esse 
censent.  Ilis  tantum  aliquomodo  est  assentiendum.  ]Yam 
entozoa,  eodem  modo  ut  e.  gr.  calculi  renales,  non  mor- 
bum ipsum  constituunt,  sed  tantum  residua  processus  cu- 
jusdam  morbosi  sunt,  quae  nonnisi  reactione  organismi 

(lenuo  symptomata  morbosa  provocant,  quorum  vero  gra- 
dus a majore  aut  minore  aegri  reccptivitate,  a gradu  ir- 
ritationis mechanicae  et  ab  effectu  ejus  in  reproductio- 
nem  dependet.  Si  enim  noxia  aliqua  non  in  omnes 
organismos  eo  modo  agit,  ut  morbum  procreet,  tamen 
dici  non  potest,  has  noxias  nunquam  id  valere.  His 
ad  doctrinam  dc  helminthiasi  applicatis,  nemo  est  qui 
dubitet,  helminthiasin  esse  morbum  peculiarem. 

Priusquam  vero  ad  symptomatologiam  transeamus, 
nonnulla  dc  genesi  atque  dc  speciebus  entozoorum  in 
organismo  humano  nidulantium,  si  par  est,  praemittamus. 

/ §•  2. 

DE  VERMIUM  INTESTINALIUM  ORIGINE. 

Variae  sunt  prolatae  sententiae  de  prima  (1)  in 
organismo  humano  vermium  intestinalium  origine,  quae 
tamen  omnes  in  duas  principales,  quarum  utraque  argu- 
mentis  nititur  gravibus,  reduci  possunt.  Aut  vermes  ab 
aliis  vermibus  generatione  homogenias.  simili  orti, 
extrinsecus  in  corpus  veniunt,  aut  sunt  productum  cor- 
poris animalis  ipsius  et  generatione  aequi  voca,  (s. 
dissimili,  spontanea,  originaria)  nascuntur.  Auctores  hy- 
potliesi  de  generatione  homogenia  addicti  contendunt,  ova 
entozoorum  extrinsecus  in  organismum  induci,  ibique 
data  occasione  excoli,  qui  transitus  in  humanum  organi- 
smum triplici  modo  ab  iis  est  explicatus.  Prima  expli- 
catio est:  aut  ova  entozoorum  sive  animalium  sive  ho- 

minum,  aut  entozoa  ipsa,  per  alvum  ejecta,  fortuito  nu- 
trimentis admisceri  et  hac  via  ab  altero  organismo  ad  al- 

(1)  Entozoa  semel  orta  se  propagare  posse,  per  se  intelligi- 
tur,  et  a nemine  negatur. 


teruni  transire  (Limi  e,  Unzer,  Tissat,  Beireis, 
Pallas).  Quae  vero  hypothesis  rejicienda  est.  Nam 
quum  non  solum  in  infantibus  et  adultis , sed  etiam  in 
foetu  (1)  humano  entozoa  observata  sint,  verisimile  non 

est,  ova  illa  cum  nutrimentis  in  matris  intestina  invecta, 
per  utrumque  systema  vasorum , scilicet  matris  et  em- 
bryonis , in  intestina  foetalia  transire  posse,  quia  ova 
nimis  sunt  magna,  quam  quae  possint  vasa  capillaria  te- 
nuissima penetrare.  Qua  de  causa  secunda  quoque  sen- 
tentia, secundum  quam  ova  cntozoorum  a parentibus  per 
coitum  substantiae  infantium  organicae  admisceri  dicuntur, 
probari  non  potest.  Tertia  sententia  est,  vermium  ova 
extra  organismum  in  aqua  aut  in  terra  viventium  cum 
alimentis  in  eum  induci  ibique  excoli.  Contra  hanc  vero 
id  pugnat,  quod  omnia  fere  animalia  proprias  habent 
entozoorum  species,  quae  in  aliis  animalibus  nunquam 
occurrunt.  Taenia  e.  c.  extra  organismum  humanum 
fere  nusquam  invenitur.  Quin  etiam  animalia,  quae  so- 
lis vegetabilibus  aluntur,  proprias  habent  entozoorum 
species,  quae  iis  ab  aliis  certe  communicari  non  potue- 

(1)  B ren  dei  (Vid.  Pallas,  p.  59)  in  foetus  partu  immaturo 
etliti  intestinis  tenuibus  lumbricelloruin  glomerem  reperit. 

Dolaeus,  (de  inf.  morb.  Libr,  VI.  Cap.  10.)  in  foetu 
pmst  partum  mortuo  vidit  vermium  glomerem. 

Hartmann,  (Misc.  nat.  Cur.  D.  J.  A.  VI.  u.  VII.  obs. 
189)  in  foetuuin  ovinorum  utero  adliuc  conclusorum  hepate  ver- 
mes reperit. 

Raulinu s,  (observ.  sur  le  taenia)  lumbricum  latum  ex 
agni  lactentis  tenuibus  extraxit. 

B lum en  ba  cli,  (Handbuch  der  Naturg.)  intestina  canis 
post  partum  statim  cum  taeniis  impleta  vidit. 

Blocli  et  Goetze  in  agnis  lactentibus  rermes  observa- 
runt. — 

nint.  Vermes  vero  extra  hominem  vel  animalia  reperti, 
aut  non  erant  ejusdem  conditionis,  cujus  illi  sunt,  qui 
in  homine  cxistunt,  aut  suspicandum  erat,  eos  ab  homi- 
nibus aut  animalibus  ibi  redditos  fuisse.  Praeterea  en- 
tozoa  nonnisi  in  organismo  vivo  vitam  sustentare  pos- 
sunt, extra  eum  statim  moriuntur.  Porro  genera  inulta 
entozoorum  in  certis  corporis  organis  prae  ceteris  ni- 
dulantur; distoma  hepaticum  e.  c.  in  hepate  tantum  et 
vesica  fellea  hominis  et  mammalium  occurrit;  si  vermes 
intestinales  ab  iis  oriantur,  qui  in  aqua  vivunt,  tunc  eos 
multo  magis  in  aqua  naturae  eorum  consentanea  inve- 
niremus, quam  in  felle  amaro.  Saepe  vermes  sine  ulla 
molestia  in  organismo  adsunt,  ubi,  si  extrinsecus  in  eum 
pervenissent,  multo  majores  molestias  excitarent,  quia  or- 
ganismus i n colis  alienis  nunquam  hospitium  prae- 
beret. lirer  a (1),  sententiae  hujus  propugnator,  dicit, 
vermes  e terra  et  aqua  in  organismum  inductos,  domici- 
lio commutato  formam  quoque  commutare.  Quam  vero 
hypothesin  parum  esse  firmam,  nemo  est  qui  non  intclli- 
gat ; naturae  enim  vis  vitalis  omnia  organa  secundum 
certum  typum  format.  Cuicunque  animalium  classi  typus 

• \ i 

certus  formae  proprius  est  (Ilar),  a quo  natura  nun- 
quam discedit;  et  bypothesis  illa  veterum  foetum  huma- 
num in  utero  primum  esse  molluscum,  deinde  piscem, 
amphibiam,  avem,  denique  quadrupedem,  plane  est  reji- 
ciende, et  principiis  hodiernis  anatomiae  comparatae  non 
amplius  consentanea.  Denique  observatio  entozoorum 
jam  commemorata  in  foetu,  qui  cum  rebus  externis  non 


(l)  F..  Br  era  med.  Vorlesungtm  uber  die  vornelimsten  Ein 
£«*iM»id eu  uriner  des  menscbliclieu  KOqters.  Leiyzig  1U(XJ. 

iu  tam  arcta  relatione  est,  ut  in  eum  cum  alimentis  en- 
tozoa  introduci  possint,  sententiam  illam  refellit. 

Convertamus  nos  nunc  ad  doctrinam  dc  generatione 
aequivoca,  et  videamus,  num  illa  sufficiat,  ad  originem 
primam  entozooruui  nobis  explicandam.  — Aristote- 
les putavit,  omnia  animalia  minoris  ordinis,  imo  inse^ 
cta  et  vermes,  putrefactione  aliorum  animalium  gigni, 
quae  sententia  inde  usque  ad  saeculum  decimum  septi- 
mum regnabat.  Tunc  exstitit  Redi,  qui  iu  libro  suo 
«Experimenta  circa  generationem  insectorum « ingeniose 
argumentavit,  omnia  exempla  a veteribus  de  generatione 
aequivoca  prolata,  esse  falsa,  omnesque  vermes  et  inse- 
cta ex  ovis,  antea  in  illis  locis  collocatis,  nasci,  cx  quo 
tempore  sententia  illa  (Ilarvey):  «omne  vivum  ex  ovo « 
sancta  mansit.  Post  vero  aliquod  tempus  IVcedham 
exstitit,  qui  quidem  insecta  putredine  oriri  posse  nega- 
vit, novam  autem  animalium  classem, « infusoria  «ob- 
servavit; nam  si  materia  organica  sive  animalis  sive  ve- 
getabilis cum  aqua  infusa,  aeri  atque  luci  exponitur,  ]y>st 
aliquod  tempus,  dissolutione  materiae  organicae,  anima- 
lia apparent  innumerabilia,  minutissima,  quae  libere  in 
aqua  natant,  se  movent,  moriuntur,  aliisque  novis  locum 
cedunt.  Sic  per  aliquod  tempus  doctrina  de  generatione 
aequivoca  denuo  emersit,  quum  noster  celeberrimus  E h- 
renbcrg  nuperrime  eam  refutare  voluit.  Observavit 
enim  Ehrenberg  structuram  infusoriorum  valde  com- 
plicatam, organa  assimilationis,  imo  dentes;  in  nonnul- 
lis classibus  vestigia  systematis  nervosi  atque  vasorum, 
testes,  ovaria,  vesiculae  seminales  ab  eo  sunt  detectae, 
nec  minus  jam  tempus,  quo  species  infusoriorum  non- 
nullae ova  excludunt,  notum  es}.  Qua  re  , nisus  Eli  ren- 

berg  generationem  aequivocam  omnino  negans,  dicit,  ova 
entozoorum  circulatione  sanguinis  in  omnes  partes  trans- 
ferri ibique  data  occasione  excoli,  ita  ut  omnes  organi- 
smi partes  fluidae  ab  cntozoorum  ovis,  quae  lactando  a 
matre  ad  infantem  transeant,  quasi  essent  infectae. 
Quae  vero  argumentatio  quoque  non  sufficit  ad  gcncsin 
entozoorum  primam  illustrandam.  Nam,  cujus  jam  su- 
pra mentionem  fecimus,  »ova  entozoorum  majora  esse, 
quam  quae  ex  intestinis  in  vasa  lymphatica,  inde  in  vasa 
capillaria  et  in  secretiones  e.  gr.  in  lac  pervenire  pos- 
sint,« id  excludit  hanc  theoriam. 

Si  omnia  haec  inter  se  comparantur,  illa  theoria, 
secundum  quam  entozoa  in  intestinis  ipsis,  ubi  vivunt, 
oriuntur,  i.  e.  generatione  aequi  voca,  maxime 
nobis  arridet,  quia  omnes  ceterae  argumentationes  non 
sufficiunt.  Doctrina  de  generatione  aequivoca,  infuso- 
riis detectis,  multum  quidem  restringi,  non  autem  plane 
tolli  potuit. 

Quo  vero  modo  vermes  intestinales  oriantur,  gene- 
ratione ipsa  aequivoca  concessa,  non  satis  di- 
lucidari potest.  Alii  dicunt  (1),  entozoa  nasci  ex  tela 
illa  primaria,  e qua  omnia  formari  dicuntur,  e tela  sci- 
licet cellulosa;  alii  ex  infusoriis  muci  intestinalis,  e cor- 
ruptis primarum  viarum  humoribus,  e chylo  et  succo 
pancreatico  originem  eorum  ducunt,  alii  tandem  e villis 
intestinorum,  qui  in  entozoa  commutata  a tunica  mucosa 
sejungantur,  atque  vitam  propriam  degere  et  se  propa- 
gare incipiant.  Quae  ex  his  sententiis  vera  sit,  hodie 

(1)  J.  A.  Kitter  v.  Scherer  iiber  dea  Ursprung  der  Eiu- 
geweidewt  IVIed.  Jahrb,  des  K.  K.  Usterr.  Staats.  Band  III.  St.  H. 
l»ag  03. 

erui  nondum  potest,  et  nos  penitus  latebit,  donec  nobis 
contingat,  in  ipsam  corporis  liumani  fabricam  altius  pe- 
netrare. 


§•  3. 

DESCRIPTIO  VERMIUM  INTESTINALIUM  IN  COR- 
PORE HUMANO  NIDULANTIUM. 

Vermes  intestinales  dividi  debent , a medico  scilicet 
practico,  in  eos,  qui  in  tubo  ipso  alimentario  sedem  ha- 
bent: Vermes  intestinales  xcct’  e 4 et  in  eos, 
qui  extra  eum  in  ceteris  visceribus  e.  c.  in  hepate,  in 
tubis  Fallopianis,  in  cerebri  ventriculis  etc.  inveniuntur: 
Vermes  viscerales.  Huc  pertinent: 

Strongylus  Gigas  (in  renibus  et  vesica  urinaria), 
Filaria  Dracunculus,  Distoma  hepaticum,  Po- 
lystoma  pinguicola,  Cysticercus  cellulosae, 
Hamularia  subcompressa,  Hy  dati  des.  — 

Quum  vero  vermes  viscerales  non  ad  helminthiasin 
sic  dictam  producendam  conferant,  eos  omittamus,  et  nos 
convertamus  ad  cntozoa  in  intestinis  humanis  ipsis  oc- 
currentia, quorum  auctore  Bremser  (1)  quinque  sunt 
haecce : , 

I.  Trichoceplialus  dispar  (Bremser),  Trichu- 
ris  (R  peder  er  et  W agi  er),  Trichuris  hominis 
(Gmelin,  Gotze,  Joerdens),  Peitschenwurm,  Haar- 
hopf,  iutestina  crassa,  praecipue  coecum  inhabitat,  inde 
ab  anno  1762  medicis  notum.  Corpus  teres,  cylindroi- 


(1)  Bremser  uber  lebeiule  W uriner  im lebenden Menschen. 
Wien  1819, 

des,  elasticum,  longissimum,  parte  antica  capillari,  po- 
stica subito  in  crassiorem  ct  clayclliformem  transeunto. 
Orificium  oris  orbiculare  et  propter  exiguitatem  non 
bene  distinguendum.  Genitale  masculum  simplex  vagi- 
natum,  vagina  penis  obovata.  Totum  corpus  spiralitcr 
involutum;  corpus  foeminae  longius,  in  posteriore  ejus 
parte  ovaria  cum  ovulis  ellipticis  circa  tubum  intestina- 
lem sunt  sita.  In  fine  corporis  est  orificium  parvum, 
quod  secundum  Br enise r functioni  ani  et  vaginae  si- 
mul inservit.  Trichocephalus  raro  longior  duobus  pol- 
licibus fit.  Color  plerumque  albidus.  — 

II.  Ox  yuris  vermicularis  (Bremscr),  asca- 
ris  vermicularis  (Rudolphi,  Gmelin),  helminthion, 
Pfriemenschwanz,  Springwurm,  Madenwurm,  Afterwurm, 
Kinderwurm,  Darmscbabe,  Ascaride,  medicis  jam  c longo 
tempore  notus,  in  intestinis  crassis,  praecipue  in  recto 
nidulatur  infantium,  raro  adultorum.  Corpus  teres, 
elasticum,  parte  postica  subulata.  Os  orbiculare,  penis 
vaginatus,  caput  obtusum;  cauda  maris  spiralitcr  ob- 
tusa, foeminae  subulata,  recta.  Longitudo  pollicis  par- 
tem quadrantem  non  excedit.  Color  albidus.  In  fine 
corporis  duae  sunt  utrinque  membranae  vesiculares, 
quae  pharyngem  circumdant.  — 

III.  Ascaris  lumb  r i co  i d es,  Darnmurm,  Rund- 
wurm,  Spulwurm.  Nomen  »ascaris«  secundum  Gale- 
num derivandum  est  a verbo  ac nca^i^ev  seu  cr tv, 
quod  «saltare,  inquiete  moveri«  significat.  Ascaris  inter 
omnia  entozoa  saepissime  occurrit,  intestina  tenuia  in- 
habitat, interdum  vero  in  ventriculum  aberrans,  vomitu 
evacuatur.  Tres  ad  duodecim  pollices  longus,  crassitu- 
dinem carinae  pennae  habet.  Corpus  teres , elasticum, 

utrinque  sulcatum,  pars  anterior  tenuior  posteriore.  Ca- 
put trivalve,  nudum,  discretum.  Color  albus,  e fusco 
ruber,  carneus,  aut  e caeruleo  ruber,  in  mortuis  vero 
stramineus.  Mas  minor  focmina ; e cauda  ejus  curvata 
et  obtusiuscula  penis  prominet  duplex;  respondens  vagi- 
nae duplici  foeminae,  cujus  genitalia  totum  ceterum  cor- 
pus occupant. 

IY.  Botryocephalus  latus  (Bremser),  tae- 
nia lata  (Blocli),  taenia  vulgaris,  tenia  a epine,  a an- 
neaux  courts,  der  breite  oder  kurz  gegliederte  Band- 
wurm,  Grubcnhopf;  incola  intestinorum  tenuium,  in  di- 
tionibus nostris  rarissimus,  in  Helvetia,  Gallia,  Bussia  et 
Polonia  frequens.  Corpus  molle,  elongatum,  depressum, 
articulatum.  -Caput  inerme,  oblongum,  cum  foveis  mar- 
ginalibus duabus  aut  quatuor;  collum  fere  nullum,  ar- 
ticuli corporis  anteriores  rugaeformes,  insequenies  latio- 
res, breves,  subquadrati,  ultimi  longiusculi.  Sexus  non, 
sunt  divisi;  gaudent  hermaphroditismo , nam  articulus 
cujuslibet  in  medio  habet  foveam,  ex  qua  conus  (per.is) 
cum  ovariis  florifornvibus  cxsplendet.  Botryoc.  decem 
usque  ad  sexaginta  pedes  longus  (Gbtze),  parte  latis- 
sima aliquot  lineas,  vel  pollicem  dimidium,  rarius  inte- 
grum latus.  Color  albus. 

V.  Taenia  solium  (Linne,  Werncr,  B re  ni- 
se r,  Rudolphi),  taenia  cucurbitina  (Pallas),  lc  Soli- 
taire,  Tenia  a anneaux  longs,  le  T.  sans  epine,  lietten- 
wurm,  Kurbiswurm,  der  langgegliedcrtc  Bandwurin,  in 
intestinis  tenuibus  nidulans,  in  omnibus  fere  Europae 
terris,  in  iis  vero,  ubi  taenia  lata  invenitur,  promiscue 
cum  ea  occurrit.  Vermem  non  esse  solitarium,  ideoque 

nomen  Solii  non  quadrare,  inter  omnes  est  notum  (1). 
T.  solium,  prioribus  temporibus  saepe  cum  lata  commu- 
tata, facile  ab  ea  distinguenda:  Caput  exiguum,  discre- 
tum, plerumque  subhemisphacricum,  depressum,  magis 
latum  quam  longum.  Collum  articulatum,  discretum, 
admodum  longum,  tenue,  antrorsum  increscens,  postice 
aequale,  planum  vel  depressum;  colli  articuli  foramini- 
bus marginalibus  alternatim  sine  ordine  distributis,  sunt 

t 

instructi.  Articuli  colli  anteriores  brevissimi,  sequentes 
subquadrati,  ultimi  vero  duplo  triplove  longiores  quam 
lati.  Rostellum  obtusum,  quatuor  osculis  munitum,  in 
quorum  medio  papilla  minima,  duplico  hamulorum  co- 
rona circumdata,  conspicitur.  Articuli  corporis  initio 
brevissimi  et  angusti,  versus  caudam  sensim  sensimque 
longiores  fiunt;  in  marginibus  eorum  lateralibus  papil- 
lae parvae  alternatim  sine  ordine  distributae  cum  orifi- 
ciis parvis  in  medio , quorum  quodque  ad  ovaria  ducit, 
sunt  positae.  Verisimile  est,  papillas  illas  peni  animalium 
ordinis  altioris  respondere.  Articuli  adeo  firmiter  inter 
se  nectuntur,  ut  articulum  prius  in  medio  discideris, 
quam  ejus  nexum  solvas.  Taenia  solium  ter  ad  triginta 
pedes  longa  est;  latitudo  valde  varia,  antice  vix  ultra 
quartam  vel  tertiam  lineae  partem,  postice  quatuor  li- 
neas attingit;  crassities  pariter  maxime  varia,  ita  ut  tae- 
nia mox  tenuissima,  plana  et  pellucida,  mox  satis  car- 
nosa, depressa  et  non  pellucida  sit,  quod  magna  ex  parte 
a facultate  contractionis  et  expansionis  dependet.  Tae- 
nia lata  et  solium  genitalia  utriusque  sexus  in  fere  om- 


(1)  Rudet  phi  quatuor  specimina,  capite  instructa,  ab  eodem 
homine  simul  dejecta,  habuit. 

ilibus  singulis  articulis  habent,  quamobrem  hi  herma- 
phroditi valde  se  augere  possunt.  Num  vero  vis  repro- 
ductiva  tanta  sit,  ut  tota  articulorum  a capite  sejuncto- 
rum series  regenerari  possit,  in  dubio  est. 

§.  4. 

DE  HISTORIA  ET  LITERATURA  NONNULLA. 

Lumbrici,  ascarides  et  taeniae  jam  patri  medicinae 
Hippocrati  innotuerunt;  dicit  enim  (1):  lumbricos  ro- 
tundos et  ascarides  saepe  apud  infantes  in  dentitione 
symptomatice  observari.  In  alio  loco  dicit  (2):  lumbri- 
cos tenues  vespere  maxime  esse  molestos. 

Apud  Galenum  in  scriptis  suis  et  commentariis 
ad  libros  sic  dictos  Hippocraticos  saepe  de  vermj- 
bus  intestinalibus  sermo  est. 

Celsus  et  Aviccnna  lumbricos  latos  teretibus 
esse  pejores  dixerunt. 

Alex.  Trallianus  (3)  observavit,  vermes  frequen- 
ter sursum  ad  os  ventriculi  ascendere,  talesque  affectus 
cardiacos  excitare,  ut  nonnulli  repenter  ab  eroso  ventri- 
culo mortui  sint. 

Caelius  Aurelianus  vermes  sanguine  repletos 
debilitatem  efficere  contendit.  — 

Q.  Serenus  Sammonicus  et  Theophanes 

(1)  Hippocratis  Aphor.  Sectio  III.  26.:  xqEC^xjTEqotcri,  » 
<5s  ysvotLEVOLcri,  JtaQi(7>(iua  crjrovfruXou  totj  xara,  to'  Iviov 

wcriEq,  aa^fiara,  Tji^nacysq^  e%  /ll  lv  > e q , err  q o yyu^  o c , cla- 
ocaQi(5£g,  cra-ruQiacr.uod  %oiqdSEq  ocat  toA^o,  cpdfLara,  /lu- 
'Xiccrrci  &e  tcc  xqoEcqruUEV<x. 

(2)  Hippocr.  opera  omnia,  ed.  A.  Fi)  si  i.  Francof.  1621, 
Libr.  II.  Sect.  VII.  pag,  996. 

(3)  A 1 b e r t de  H a 1 1 e r artis  medicae  prine,  Tom.  VI.  p.  271. 

IVonnus  magnam  anthelminthicorum  copiam  enumerant, 
quibus  veteres  sunt  usi. 

Nunc  inde  ab  illis  temporibus  usque  ad  initium  sae- 
culi decimi  octavi  doctrina  de  vermibus  non  modo  nulla 
cepit  incrementa,  sed  multis  adhuc  novis  erroribus  et 
narrationibus  ridiculosis  et  fabulosis  amplificata  est. 

Junckerus(l)  vermium  originem  a putredine  de- 
rivat; praeterea  vero  contendit,  vermes  rubros,  sanguine 
per  suctionem  repletos,  facile  febres  acutas  inducere 
posse. 

Van  Swieten  (2)  de  vermibus  in  pericardio  et 
corde  loquitur.  , 

Br  o vn  (3)  morbos  verminosos  asthenicis  adnume- 
rat,  et  remedia  irritantia,  praecipue  Opium  ad  cos  pro- 
fligandos commendat.  — 

Abildgard(4)  dicit,  taeniam  excitare  motum  pe- 
ristalticum,  et  hanc  ob  causam  magis  emolumento,  quam 
detrimento  esse.  — 

E p h r.  G o e t z e dicit,  vermes  abundantiam  ciborum 
assumtorum  consumentes  corpori  humano  hoc  respectu 
utiles  esse. 

Cia  r que  contendit,  vermes  irritationem  modicam 
in  intestinis  excitantes,  a capite  derivare  et  congestiones 

(1)  Junkerus  conspectus  therapiae  specialis,  Halae  1750. 
pag.  852. 

(2)  Van  S wieten  commentar,  in  Boerliaav.  aplior.  tom.  \ I, 
pag.  895. 

(3)  liroivn,  System  der  Heilkunde  a.  d.  Engl.  von  Ffaff. 

Kopenkagen  1786.  pag,  118.  316. 

(4)  Ahildgard,  Allg.  Betrachtung  der  Eingewenlew.  in  d. 

Schriften  der  Naturf.  Gesellscliaft  zu  Kopenhagen  1793.  Bd.  T. 
Ablh.  I. 

hydrocephalicas  praecavere;  certam  vermium  copiam  ad 
sanitatem  sustentandam  necessariam  esse*.  — 

Imle  ab  eo  tempore  medici  multi  celeberrimi  species 
vermium  male  descriptas  secundum  saniora  principia  hi- 
storiae naturalis  definierunt.  Inter  hos  praecipue  sunt 
nominandi:  Pallas,  Wichmann,  Blocli,  Rudol- 

phi,  Bremscr  ctc. 

5-  5. 

MORBI  SYMPTOMATA  ET  DECURSUS. 

A.  Symptomata  idiopathica,  s.  topica. 
Primum  vermes  pungendo,  sugendo  intestina  et  ex- 

pansiones  nervorum  torquent,  humorum  aflluxum  ad  ea 
augent,  secretiones  alienant.  Symptomata  igitur  vcrmi- 
tionis  localia,  haecce  sunt:  Tormina  ventris,  dolores 
colici,  periodici,  praecipue  ad  regionem  umbilici,  saepe 
inexspectato  invadentes,  ac  subito  cessantes;  gradus  do- 
loris valde  differt;  mox  sensatio  tantum  pressionis  aut 
constrictionis  adest,  mox  dolores  valde  sunt  vehementes. 
Secundum  varias  entozocrum  species  mutari  sedes  do- 
lorum dicitur;  si  ascarides  adsunt,  dolor  est  magis  fixus, 
in  taenia  vero  dolor  usque  ad  ventriculum,  imo  ad  oe- 
sophagum extenditur.  Aegroti  saepe  habent  sensationem 
rotationis  et  oneris  in  loco  circumscripto  abdominis,  aut 
commotionem  undulatam  percipiunt  et  de  frigiditate  ab- 
dominis conqueruntur.  Dolores  praecipue  tempore  ma- 
tutino in  jejunio  crescunt,  cibis  vero  sumptis  remittunt. 
Nec  minoris  momenti  qualitas  ciborum  assumtorum 
esse  solet;  lacte  et  saccharo  mitigantur  dolores,  alimenta 
vero  salita,  acria,  ut:  caseus,  petaso,  Clupea  Harengus 
etc.  eos  valde  augent.  Porro  foetor  ex  ore  in  aegrotis 
animadvertitur,  halitus  foetidus,  gingiva  scorbutica,  con- 
fluxus  salivae  in  ore,  ptyalismus  ipse;  lingua  saepe  est 
obtecta  muco  crasso,  sapor  inconsuetus,  nausea,  vomi- 
turitiones,  ipse  vomitus  fluidi  serosi  ac  limpidi;  anore- 
xia, fames  immodica,  omnem  gradum  excedens,  (buli- 
mus)  et  inopinate  praecipue  noctu  superveniens.  Porro: 
appetentia  ciborum  solidorum  ac  farinosorum,  polydi- 
psia, flatulentia,  soda,  passiones  hypochondriacae,  hyste- 
ricae. Abdomen  premendo  non  dolens,  molle,  in  infan- 
tibus jam  diu  vermibus  laborantibus  saepe  inflatum. 
Functiones  intestinorum  sunt  alienatae;  obstipatio  alvi 
alternat  cum  diarrhoea  ac  tenesmo,  excrementa  mucum 

continent  granulatum  cum  vermibus  vivis  aut  mortuis 
saepe  mixtum.  Si  vermes  in  recto  nidulantur,  pruritum 
excitant  ad  anum,  tenesmum,  imo  blennorrhoeam  recti 
et  congestiones  haemorrhoidales , ita  ut  alvi  excretiones 
striis  sanguineis  tinctae  interdum  sint  (1).  Vermes  in- 
festant obstructione  tubi  intestinalis,  si  in  glomerem  ac- 
cumulati sunt,  ita  ut  intussusceptio  et  ileus  provenire 
possint,  quod  Henr.  ab  II  e er,  Jlildanus,  An  t.  Ma- 
line t tus  in  sectionibus  viderunt.  Quoad  perforatio- 
nem intestinorum,  vermibus  productam,  Pe  ter  Frank 
eam  negat,  atque  pro  fabulis  pathologicis  declarat,  et 
quidem  jure.  Quamquam  vero  vermes  intestinales  om- 
nibus organis  carent,  quibus  intestina  perforari  possint, 
tamen  negantium  non  est,  irritatione  eorum  perpetua, 
facile  inflammationem  chronicam  intestinorum,  suppura- 
tionem itaque  perforationem  oriri  posse;  praeterea  fieri 
facile  potest,  ut  vermes  per  abscessum  vel  fistulam,  aliis 
jam  causis  antea  ortam,  e corpore  evadant.  Jam  van 
Swictcn,  Ileister,  ltosenstein,  perforationem  ob- 
servarunt. Linne  in  equo  repente  defuncto  perforatio- 
nem intestinorum  a lumbrico  factam  vidit.  A lien  ex 
B agi  i vio  e pueri  octo  annos  nati  umbilico  exulcerato 
lumbricum  teretem  sex  digitos  longum  provenire  vidit. 
Idem  observavit  foeminain  quadraginta  quinque  annos 
natam,  cui  e tumore  in  regione  inguinali  sinistro  lum- 
bricus vivusf  evasit;  mulier  ceterum  sanata  est.  We- 
ber  (2)  ex  hernia  inguinali  foeminac  quadragenariae, 
operatione  aperta,  tredecim  lumbricos  intra  triginta  dies 


(1)  In  infantibus  prolapsus  ani  oriri  potest. 

(2)  Web  er  de  signis  et  causis  morborum.  Lib.  II.  P.  333. 

2* 

extraxit.  E.  A.  Gracfo  morbi  casum  refert,  vere  anni 
1822  ab  eo  in  filia  principis  alicujus  XIX  annos  nata, 
habitus  scrofulosi  observatum,  ubi  omnia  signa  suspi- 
cionem intussusceptionis  praebebant;  abscessu  in  regione 
inguinali  naturae  ope  aperto,  sensim  sensimque  ex  eo 

i 

octoginta  ascarides  provenerunt ; obstructio  alvi  pertinax, 
ileus,  dolores,  singultus  et  caetera  symptomata  remise- 
runt; post  vero  aliquot  dies,  dum  aegrota  alvum  deje- 
cit, ex  abscessu  illo  pars  intestinorum  livida,  novem  pol- 
lices longa  provenit,  quae  statim  ligatura  circumdata,  et 
postero  die  cultro  remota,  diagnosin  intussusceptionis 
affirmavit.  Aegrota  est  sanata.  — 

B.  Symptomata  con  sensualia  s.  sympa- 
thica valde  sunt  mutabilia  et  inconstantia,  quod  ab 

i 

aetate  aegroti,  ab  ejus  majore  aut  minore  irritabilitate, 
a copia  vermium,  a sede  eorum,  ab  idiosyncrasiis  etc. 
dependet.  Observantur:  Color  faciei  pallidus,  lividus, 
subflavus,  cachecticus;  oculi  languent,  et  sulcis  caeruleis 
s.  plumbeis  circumdati  sunt;  color  oculorum  citrinus, 
flavescens  (1).  Genarum  rubor  vage  mutatur,  una  gena 
rubet,  altera  pallet.  Facies  saepe  oedematosa,  aegroti 
queruntur  de  gravitate  membrorum ; porro  adsunt  magna 
in  omnibus  rebus  lassitudo,  macies  corporis,  indifferen- 
tia, dejectio  animi,  morositas.  In  regione  frontali,  aut 
in  dextra,  aut  in  sinistra,  dolor  sentitur  premens;  op- 
pressio capitis,  vertigo,  imo  sopor,  coma;  aut  adsunt: 
insomnia,  pavores  e somno,  dentium  stridor  in  dormiendo, 
convulsiones,  singultus,  motus  diaphragmatis  convulsivi, 
spasmi,  qui  in  catalcpsiam,  epilepsiam,  Choream  St.  Vili 


(l)  Van  Swicten  comment.  T.  IV.  p.  721. 

transire  possunt.  Pupilla  (1)  est  dilatata  propter 
totius  systematis  nervosi  actionem  diminutam;  spasmi  et 
distorsiones  oculorum  observantur;  palpebrae  inter  dor- 
miendum non  prorsum  clausae  sunt,  quod  fortasse  a 
spasmodica  musculi  levatoris  palpebrarum  tensione  de- 
pendet. Interdum  strabismus,  amblyopia,  chromopsia, 
photopsia,  diplopia,  myrmecopsia  imo  amaurosis  transi- 
toria (2).  Peter  Frank  in  clinico  Goettingensi  anno 
1784  puerum  decem  annorum  intra  paucos  dies,  cura 
anthelminthica  instituta,  ab  amaurosi  liberatum  esse  re- 
fert. Nec  minus  adesse  solent:  aurium  susurrus  et  tin- 
nitus, paracosis,  dysecia,  imo  cophosis  completa, 
nunquam  autem  o x y e c o i a.  Organa  odori  inservien- 
tia sympathice  sunt  affecta,  secretio  membranae  Schnei- 
derianae  est  aucta,  mucus  tenax  e naribus  effluit,  pinnae 
narium  sunt  inflammatae,  oedematosae,  intumescentes(3) ; 
pruritus  narium  ad  frictiones  provocant  et  ad  sternuta- 
tiones ; olfactus  fit  obtusus:  Vox  saepe  alienata,  inter- 
cepta; infantes  helminthiasi  laborantes  certas  literas  prae- 
sertim gutturales  pronuntiare  nequeunt,  loco  r semper  s 
substituunt,  interdum  laborant  alalia  (4);  ex  introitu  ver- 
mium in  rimam  glottidis  suffocatio  subitanea  nasci  pot- 
est. Interdum  tussis  auditur  sicca  (5).  Ascarides 

• (1)  Pupii  la  dilatata  secundum  van  Sivi  et  en  optimum 
diagnosticum. 

(2)  Vid.  Allen  in  Synop.  Meti.  Pr.  Cap.  VI. 

(3)  Signum  palhognomonieum  /ecumlum  Home. 

(4)  Courlion  Perussel  observat,  sur  les  vers.  Journ.  de 
Medec.  h Paris  1807.  Tom.  XIII.  P.  315.  — 

Aphoniam  a vermibus  jam  Hippocrates  et  Alpinus 
observarunt. 

(5)  Tussis  sicca  secundum  veterum  sententiam  a vaporibus 

irritatione  fluorem  album,  haemorrhagiam  ipsam  pro- 
crearo possunt  (1);  in  gravidis  abortus  a taenia  induci 
potest  et  lactis  penuria  apud  nutrices.  Ilaud  raro  sym- 
ptomata dysuriae,  stranguriae,  ischiuriae,  excretiones  alvi 
involuntariae  (2)  aegrotum  vexant.  Urina  jumentosa, 
turbida,  seri  lactis  instar;  sudores  odorem  habent  aci- 
dum. Non  minus  systema  irritabile  afficitur,  quod 
se  manifestat  cordis  palpitationibus,  dyspnoea,  anxietate 
praecordiorum,  pulsu  parvo,  debili,  intermittente,  inae- 
quali, interdum  duro,  frequente  et  spastice  contracto. 
Si  major  vermium  copia  in  corporibus  admodum  tene- 
ris, juvenilibus,  irritabilis  constitutionis  per  aliquod  tem- 
pus jam  nidulati  sunt,  facile  febris  sic  dicta  vermi- 
nosa, febri  pituitosae  affinis,  cum  typo  continuo-remit- 
tente  accidit  (3).  Vermes  anomales  reddunt  febres  in- 
termittentes, harumque  paroxysmos  valde  protrahunt,  ita 
ut  febris  intermittens  nisi  anthelmintliicis  datis  non  pos- 
sit fugari  (4)  et  (5).  Interdum  tumores  transitorii,  gra- 


impuris  acribus,  quos  vermes  <le  se  spargunt,  dependere  dicitur. 
H.  Ernestus  Muscovius  de  verm.  in  festinat . disquisitio  1687. 

(1)  Vid.  Marx  observat,  medie.  P.  55. 

(2)  A li  o e m e r 'observatae. 

(3)  IVI.  Sto  11  ratio  medendi»  T.  VII,  P.  115. 

Musgrave  Versuch  uber  Natur  und  Behandlung  des 

sogenannten  Wurmtiebers.  In  der  Sammlung  auserlesener  Ab- 
handl.  fur  pr.  Aerzle.  Bd.  III.  P.  529. 

Fr.  Hecker,  Kunst  die  Krankli.  der  jVIensclien  zu  liei- 
len.  T.  I.  P.  150. 

(4)  Vogel,  Grundriss  der  Pr,  Arzn,  I.  125. 

(5)  Ma  tt  hier  disseri.  sist.  febr.  inalign.  verininos,  Argent. 
1786. 

viditatem  in  foeminis  mentlenies  observati  sunt.  In  aliis 
dolores  rheumatici,  breves,  mox  evanescentes,  affuisse  di- 
cuntur. — 

Maximum  vero  vermes  damnum  ferunt  corpori  pro- 
pter chyli  detractionem,  totum  systema  reproductionis 
laborare  incipit,  atrophia  aut  tabes  verminosa  inducitur.— 

§.  6. 

DIAGNOSIS. 

Diagnosin  hujus  morbi  polymorphi  valde  esse  diffi- 
cilem neminem  latebit;  nam  omnia  fere  symptomata,  de 
quibus  sermo  erat,  aliis  quoque  morbis  communia  sunt. 
Saepe  vermes  inculpantur,  ubi'  aut  nulli  aut  insontes 
sunt;  signis  sic  dictis  verminosis  non  plena  fides  est  ha- 
benda nisi  vermes  iteratim  sedibus  exonerentur.  Tri- 
choccphalu m d i s p a r e m in  intestinis  adesse,  nullum 
fere  nobis  est  signum.  Oxyuris  vermicularis  est  (1) 
molestissima;  pruritum  intolerabilem  ad  anum,  tenesmum, 
prolapsum  ani  ctc.  efficere,  imo  in  vaginam  aberrans, 
leucorrboeae,  nympliomaniae  et  onaniae  ansam  praebere 
potest.  — Ascaris  lumbricoides  prae  aliis  jejuno 
et  cocco  infantium  et  foeminarum  delectatur;  prae- 
sentia ejus  non  alio  modo  certe  cognosci  potest,  nisi 
aut  sedibus  secedat,  aut  vomitu  evacuetur.  Ascaris  do- 
lores circa  umbilicum  crudeles  excitat,  interdum  in  oe- 
sophagum imo  in  cava  oris  et  narium  repit,  vomitum 
ac  pruritum  ad  nares  efficit.  Peter  Frank  vidit  asca- 
rides  in  ductu  hepatico  et  choledocho,  ubi  symptomata 


(1)  Si  Oxyuris  non  magna  in  copia  ailesl,  excrementa  ad 
diagnosin  statuendam  cum  aqua  diluere  debemus. 

hydrophobiae  spontaneae  simulaverunt.  De  perforatione 
intestinorum  ab  ascaridibus  jam  in  symptomatologia  lo- 
cuti sumus.  Taenia  lata  a T.  solio  discerni  non 
potest,  nisi  eorum  articuli,  antea  ab  aegrotis  excreti, 
nos  instruant.  Tamen  eorum  diagnosis  momenti  est  ma- 
ximi, quia  taenia  lata  iis  remediis,  quibus  solium 
saepissime  fugatur,  pertinaciter  resistit.  Taenia  solium 

praecipue  in  Germania  occurrit,  taenia  vero  lata  in  re- 

\ 

gionibus  nostris  rarissima,  in  Helvetia,  Gallia  etc.  frequens. 

Quum  longum  sit,  omnes  morbos  enumerare,  qui- 
buscum  fortasse  helminthiasis  commutari  posset,  unum 
prae  ceteris  eligamus,  hydro  cephalum  chronicum 
infantium,  quia  hoc  in  morbo  infausto  diagnosis  propter 
curam  instituendam  certa  esse  debet.  Diagnosis  vero 
tunc  praecipue  difficilis,  si  jam  symptomata  nervosa, 
utrique  inorbo  communia,  adsunt,  e.  gr.  pupilla  dilatata, 
sopor,  convulsiones,  vomitus  etc.  Videamus  nunc,  quo 
modo  hydrocephalus  differat  ab  helminthiasi.  In  hydro- 
cephalo  caput  infantis  est  calidissimum,  in  helminthiasi 
tantus  aestus  non  repentur;  in  hydrocephalo  alvus  est 
obstipata,  helminthiaci  magis  diarrhoea  laborant ; abdo- 
men in  hydr.  est  planum,  contractum,  in  hclminth.  vero 
extensum,  et  molle;  in  hydroc.  chron.  febris  habet  ty- 

i 

pum  subcontinunm,  in  hclminth.  vero  remittentem;  hel- 
minthiasi prodromi  status  gastrici  vel  pituitosi  antece- 
dunt, qui  in  hydroc.  absunt ; in  hclminth.  convulsiones 
sunt  rariores;  urina  magis  spastica,  in  hydr.  vero  hy- 
dropica, turbida,  parca.  Denique  omnia  symptomata, 
quae  in  hydroc.  secundum  certum  ordinem  se  manife- 
stant , in  morbo  verminoso  magis  sunt  variabilia  ct  in- 
constantia. — 

§•  7. 

AETIOLOGIA. 

Causam  proximam  helminthiasis  in  vermium 
generatione  esse  positam,  jam  supra  est  memoratum. 
Quia  vero  vermes  in  organismo  ipso  oriuntur,  nunc  cau- 
sae investigandae  sunt,  quamobrem  multis  hominibus  par- 
cant, alios  vero  vexent.  Quod  igitur  attinet  ad  causas 
remotas,  primum  de  momentis  prae  disponenti- 
bus aliqua  verba  faciamus.  Disponunt  ad  helmin- 
thiasin aetas  tenera,  infantilis  et  puerilis,  raro  helmin- 
thiasis in  lactentibus  et  adultis,  frequentior  anno  vitae 
secundo,  frequentissima  in  dentitione  secunda  (1).  Porro 
sexus  atque  temperamentum  ad  generationem  entozoorum 
magis  minusve  praedisponunt;  nam  sexus  foemineus  (2), 
homines  cum  habitu  leucophlegmatico  et  magna  ad  blen-  > 
norrhoeas  proclivitate , cum  diathesi  scrofulosa  et  rha- 
chitica,  saepius  a vermibus  infestari,  inter  omnes  con- 
stat. Magni  quoque  momenti  coeli  plaga,  aeris  et  tem- 
pestatis conditio  sunt;  tempestas  diutius  perstans  nebu- 
losa, pluviosa,  frigida,  regiones  paludosae,  maritimae,  in 
quibus  incolae  piscibus  saepius  vescuntur,  multum  con- 
ferunt ad  vermes  generandos,  ita  ut  epidemici  fieri 

possint  (3)  praecipue  in  Hollandia  et  Helvetia.  Febres 
■■ 

t 

(1)  In  Taenia  res  aliter  se  habet,  infantibus  parcet,  a.lultos 
vero  praecipue  infestat. 

(2)  Secundum  Teter  Frank  e numero  eorum,  qui  Taenia 
solio  laborant,  vix  tertia  pars  ad  sexum  masculinum  pertinet. 

(3)  Annis  1760  et  61  epidemia  verminosa  Goetlingae  est  ob- 
servata a Roederero  et  Waglero.  Confer.  Ro  ederer  et 
W agi  er,  tractatus  de  morbo  mucoso.  Goeltingae  1703. 

verminosae  epidemicae,  ad  nervoso-gastricas  pertinentes, 
non  a vermibus  ipsis  provocantur,  sed  vermes  potius 
symptoma  sunt  febris,  quamobrem  remedia  evacuantia 
propter  indolem  nervosam  cauta  manu  sunt  administranda. 
Autumno  vermes  copiosiores,  quam  aliis  anni  tempori- 
bus proveniunt  propter  aerem  humidum  et  frigidum. 

Ad  causas  occasionales  omnia  sunt  referenda, 
quae  energiam  tunicae  intestinalis  mucosae  debilitant, 
chymificationem  normalem  impediunt,  et  resorptionem 
diminuunt.  Si  enim  materiae,  quae  ad  assimilationem 
idoneae  sunt,  propter  diminutam  vim  resorptionis  et  di- 
gestionis in  intestinis  accumulatae,  sedibus  non  evacuan- 
tur, facillime  generationi  vermium  occasio  datur.  Expe- 
rientia nos  docet,  victum  fere  semper  vegetabilem,  glu- 
tinosum, farinosum,  ex  Solano  tuberoso,  cibos  pingues, 
farinosos,  e lacte  paratos,  vermium  genesi  maxime  favere; 
porro  animi  pathemata  deprimentia,  vita  sedentaria,  vi- 
vendi ratio  omnis  occupationis  expers , habitacula  hu- 
mida,  obscura,  depressa  ut  morbi  causae  sunt  arguenda, 
quamobrem  divites  rarius  helminthiasi  laborant,  quam 
pauperes.  Salis  in  alimentis  penuriam  ad  vermes  pro- 
creandos multum  conferre,  a nonnullis  est  observatum 
auctoribus  (1). 

Teter  Frank  anno  1770  Rastadtii  observavit  febres  ver- 
minosas epidemicas,  ubi  ascarides  partim  ex  ore  partim  per  alvum 
secesserunt.  — 

J.  van  der  Roscii,  historia  constitutionis  epidemicae 
verminosae,  «juae  a 1700—63  per  insulam  Overilaque  et  contiguum 
Giidereede  grassata  fuit.  Lugduni  Batavorum  1709. 

Bernard.  Behandlung  eines  epidein.  Wurmliebers , das 
1790  bei  Kurlaml  herrschte.  Hufel.  Journ.  der  Trakt.  Heilk. 
B.  IV.  vSt.  4.  Nr.  5. 

(\.)  Bober  l)yer  nobis  refert,  ascarides  luinbricoides  in  in- 

§•  8. 

PROGIVQSIS. 

/ 

Helminthiasis  per  se  ad  morbos  chronicos  non  ad- 
modum periculosos  pertinet  5 intestinorum  status  majoris 
est  momenti,  quam  vermes  ipsi,  quia  digestionis  et  as- 
similationis  debilitate  multi  morbi  chronici  oriri  possunt 
e.  c.  scrofulosis,  rhachitis,  atrophia  etc.  Symptomata 
spasmodica,  quae  irritatione  mechanica  per  consensum 
nervi  sympathici  provocantur,  non  periculosa  sunt,  et 
saepe  sponte  evanescunt,  praecipue  in  pubertatis  evolu- 
tione, ubi  intestinorum  energia  crescit  (1  et  2). 

Ceterum  prognosis  dependet  primum  a specie  (3) 
vermium  in  intestinis  nidulantium.  Optimam  prognosin 
fert  ascaris  lumbricoides , pejorem  oxyuris  vermicularis, 
et  pessimam  taenia  (4).  Porro  copia  vermium,  digestio- 
nis conditio,  aetas  aegroti  sunt  respicienda ; in  infantibus 


\ 

sula  „M auritius"  praecipue  servos  nigros  vexare,  quia  illi 
miserrimi  propter  salis  pentlriam  insalitis  cibis  aluntur  $ si  vero 
interdum  victus  salitur,  servi  statim  a vermibus  liberantur. 

(1)  Hypothesis  illa,  vermes  copiam  non  excedentes  ad  homi- 
num statum  naturalem  pertinere  , e osque  a natura  esse  destinatos 
ad  superfluum  intestinorum  mucum  consumendum,  et  ad  motum 
peristalticum  irritando  augendum,  probari  non  potest;  nam  non 
videndum  est,  cur  hoc  respectu  natura  benigna  non  omnibus 
hominibus  benevolentiam  hanc  praebeat. 

(2)  Alii  crediderunt,  ova  vermium  in  sanguinis  circulationem 
translata,  eam  corrumpere  posse  (o6axo%iyua  sanguinis  verminosa,) 
quod  autem  fieri  non  potest,  quia  ova  nimis  sunt  magna,  quam 
quae  possint  resorberi. 

(3)  Lati  lumbrici  ex  Hippocratis  judicio  omnino  mi- 
tiores sunt,  quam  rotundi  (crTyoypxjXiot). 

(4)  Celsus  taenias  ceteris  pejores  esse  pronuntiavit. 

et  senibus  prognosis  pejor  est,  quam  in  adultis.  Deni- 
que gradus  irritationis,  symptomatum  conscnsualium  nu- 
merus, atque  character  febris  in  prognosi  statuenda  ma- 
ximi sunt  momenti. 

§•  9- 

THERAPIA. 

i 

Ad  helminthiasin  curandam  tres  indicationes 
sunt  statuendae.  Prima  indicatio  est:  vermes  ex  or- 
ganismo removere,  quod  fit  partim  remediis,  quae 
vermibus  contraria  sunt,  eosque  necant  — «remedia 
sic  dicta  anthelminthica«  — partim  remediis  dra- 
sticis,  quibus  vermes  expelluntur.  Ad  anthelminthica 
sensu  strictiore  pertinent:  amara,  amaro -aetherea, 
acria,  e.  c.  semina  santonici,  sabadilli,  rad.  filicis  maris, 
tanaceti  semina,  herba  et  flores,  rad.  alii  sativi  et  cepae, 
cortex  (Jcoffreae  surinamensis,  putam,  nuc.  juglandis, 
rad.  valerianae  minoris,  camphora , gum.  asae  foetidae, 
oleum  terebinthinae,  petroleum,  oleum  c.  c.  empyreuma- 
ticum  et  rcctificatum,  caloincl,  mercurius  vivus,  tartarus 
stibiatus  refracta  dosi,  ammonium  muriaticum,  barvta 
muriatica , aqua  calcis,  flores  zinci,  aquae  minerales  sa- 
linae; porro  aqua  frigida  magna  in  quantitate,  et  interne 
et  in  forma  clysmatum,  cibi  saliti,  fames.  Saepe  reme- 
dia sunt  varianda , quia  vermes  iis  aliquoties  adhibitis 
facile  se  consuefaciunt.  Tempus  aptissimum  ad  anlhel- 
minthica  porrigenda  est:  statim  post  spontaneum  vermium 
discessum.  In  paroxysmis  vero  verminosis  cum  anthel- 
minthicis  nimis  irritantibus  cautissime  est  versandum. 
Remediis  dr asticis  sunt  adnumeranda:  Oleorum 

pinguium  largae  doses  c.  c.  olei  ricini,  porro:  rheum, 
magnesia  sulphurica,  gratiola,  aloe,  gumini  guttae,  hel- 
leborus  niger  et  albus,  oleum  crotonis,  calomcl  magna 
dosi. 

Secundae  indicationis  est:  symptomata  a ver- 
mibus procreata  urgentia  pro  tempore  remo- 
vere. IIuc  pertinent  praecipue  nervina,  et  tales  cibi,  qua- 
les vermibus  exoptati  sunt  c.  c.  saccliarum,  lac  etc.,  qui- 
bus saepe  dolores  mitigantur. 

Hlaximi  vero  momenti  tertia  est  indicatio,  scilicet 
indicatio  causalis  et  curativa.  Nam  helminthia- 
sis causae  potius  in  organorum  digestionis  statu  pituitoso 
sunt  positae,  quam  in  vermibus  ipsis,  qui  tantum  status 
hujus  symptoma  sunt,  et  quorum  effectus  tollitur,  si 
causa  est  ablata.  Prae  omnibus  igitur  dispositio  pitui- 
toso-verminosa  est  tollenda,  vitalitas  diminuta  et  inte- 
stinorum et  totius  nutritionis  remediis  aptis  est  exci- 
tanda  et  roboranda.  Quamobrem  remedia  leniter  re- 
solventia, eccoprotica,  deinde  roborantia,  et 
tonica  sunt  adhibenda. 

Mon  minoris  momenti  diaeta  est.  Quum  experien- 
tia doceat,  cibos  nimis  largos  origini  vermium  favere, 
aegroti  non  plures  cibos,  quam  assimilare  possunt,  su- 
mere debent,  ne  abundantia  chymi  vermium  multiplica- 
tioni ansa  praebeatur.  Ceterum  aura  libera  frui  et  mu- 
sculos exercere  necesse  est. 

Quum  vero  tines  hujus  opusculi  longe  excederet, 
omnia  sit  dicta  antliclminthica  specifica,  et  singulas  me- 
thodos enumerare,  lectorem  benevolum  rogatum  habeo, 
ut  id  milii  indulgeat. 

Quod  ad  apothcrapiam  attinet,  remedia  per  plu- 
res  adhuc  menses  post  prophylactice  in  usum  sunt  vo- 
canda, ut  in  perpetuum  verminosa  tollatur  dispositio. *  *) 


*)  De  vermibus  curamlis  Lene  sunt  meriti  : 

Hufeland,  Peter  Franlc,  IJeck,  Alston,  Breraser,  Ru- 
dolplii,  Kiimpf,  Clossius,  Gouan,  Nuffer,  Ricliarili, 
de  Hautesierk,  Herrensclnvand,  Lagene,  Bourdier, 
Ratier,  Matliieu,  S chm  u cker,  W e ig  el,  StOrk,  Laborde, 
Odier,  Plater,  Rougere,  Rosenstein,  Vieussens,  Pe- 

• cliier,  Sclimidt,  Selle,  Werlhof,  Renaud. 

V 


VITA. 


JGgo  Isi  dor  us  Ileller  natus  sum  die  decimo  quinto 
mens.  Junii  ann.  MDCCCXIV  Ilalberstadii.  Religioni 
sum  addictus  judaicae.  Parentibus  adhuc  vivis  gaudeo. 
Primis  literarum  elementis  imbutus  Gymnasium,  quod 
Ilalberstadii  directore  Cei.  Maas  floret,  per  octo  annos 
frequentavi.  Testimonio  maturitatis  instructus  festo  St. 
Michaelis  ann.  MDCCCXXXIII.  Berolinum  me  contuli, 
ibique  in  civium  academicorum  numerum  a Rectore 
magnifico  111.  Strauss  receptus,  ab  111.  Busch,  t.  t. 
decano  spectatissimo,  albo  facultatis  medicae  inscriptus 
sum. 

Inde  ab  eo  tempore  per  quadriennium  his  interfui 
lectionibus  virorum  illustrissimorum  et  celeberrimorum  : 

Cei.  Trendelenburg  de  logice  et  metaphysice, 
quem  quoque  de  Aristotelis  animae  libro  decimo  disse- 
rentem audivi;  1 11.  J.  Muellcr  de  anatomia  corporis 
humani  sani,  nec  non  de  organorum  sensuum  anatomia; 
de  physiologia  generali  et  speciali,  atque  de  physiologia 
generationis;  111.  Sclilemmde  osteologia  et  syndesmolo- 
gia;  qui  vires  quoque  duces  mihi  fuere  in  arte  cadavera  rite 
dissecandi ; 111.  M i t sc  h e r 1 i c h de  physice  et  chemia  expe- 
rimentali ; Cei.  Phoebus  de  encyclopaedia  et  mcthodolo- 
gia  medica;  Cei.  Bcnekc  de  introductione  in  philoso- 
phiam; 111,  Kunth  de  botanice;  Cei.  Wiegmann  de 
zoologia;  111.  Os  ann  de  materia  medica  et  fontibus 
soteriis  Germaniae;  Cei.  As  cherson  de  chirurgia  et 
arte  fascias  imponendi;  111.  Bartels  de  Hippocratis 
aphorismis;  111.  Ilorn  de  pathologia  et  therapia  speciali, 
de  morbis  animi  et  syphiliticis;  111.  Kluge  dc  ossibus 
luxatis;  Cei.  Romberg  de  diagnosi  morborum  pectoris; 

111.  Buscli  ile  arto  obstetricia  theoretica  et  practica. 
Cei.  Angclstein  operationes  ophthalniiatricas  privatis- 
sime me  docuit. 

Exercitationibus  clinicis  medicis,  chirurgicis,  oph- 
thalmiatricis  et  obstetriciis  interfui  per  biennium : 111. 
B arte  Is,  111.  Osann,  Cei.  Iiluge,  111.  Rust,  111. 
Buscli,  Cei.  Wolff,  Cei.  Times tedt,  Ill.de  Graefe, 
Cei.  Barez.  — 

Quibus  omnibus  viris  illustrissimis,  maxime  de  me 
meritis,  plurimas  habeo  gratias.  — 

Jam  vero  tentaminibus  et  philosophico  et  medico, 
examineque  rigoroso  coram  gratioso  medicorum  ordine 
rite  superatis,  spero  fore,  ut  dissertatione  thesibusque 
defensis,  summi  in  medicina  et  chirurgia  honores  in  me 
conferantur. 

T ii  E S E S. 


1.  Vermes  intestinales  generatione  acquivoca  oriuntur. 

2.  Scrofulosis  et  rhachilis  maxime  inter  se  differunt. 

3.  Haemorrhagia  non  morbus,  sed  symptoma. 

4.  Radices  posteriores  nervorum  spinalium  omnes  gan- 
glio instructae  sensui,  anteriores  molui  praesunt. 

5.  Auscultatio  et  percussio  thoracis  et  ad  diagnosin  et 
ad  curam  morborum  pectoris  maximi  sunt  momenti. 

6.  Trepanatio  prophylactica  non  est  i*cjicicnda. 


